22. 4. 86 De Europæiske Fællesskabers Tidende Nr. L 105/15 KOMMISSIONENS FORORDNING (EØF) Nr. 1152/86 af 18. april 1986 om reklame- og salgsfremstød for koncentreret smør til direkte forbrug KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1079/77 af 17. maj 1977 om en medansvarsafgift og om foranstalt- ninger til udnyttelse af markederne for mælk og mejeri- produkter (1), senest ændret ved forordning (EØF) nr. 1302/85 ?), særlig artikel 4, og ud fra følgende betragtninger : Ved Kommissionens forordning (EØF) nr. 3143/85 (?), senest ændret ved forordning (EØF) nr. 3812/85 (), blev der indført foranstaltninger vedrørende afsætningen til nedsat pris af interventionssmør bestemt til direkte forbrug i form af koncentreret smør; Fællesskabets forbrugere har ringe kendskab til dette produkt og navnlig til dets anvendelsesmuligheder ; der bør derfor gennem- føres reklamekampagner i medlemsstaterne, således at det sikres, at denne foranstaltning får en hurtig og varig succes ; for at disse foranstaltninger kan iværksættes så hurtigt som muligt, er det hensigtsmæssigt at overlade det til medlemsstaterne at organisere dem ; organisatorerne af disse fremstød skal opfylde visse krav ; deres virksomhed må derfor ikke være til hinder for fremme af afsætningen af koncentreret smør til direkte forbrug ; det er således nødvendigt at udelukke personer, hvis virksomhed også omfatter fremstilling, distribution eller salgsfremme af produkter, som efterligner mælk og mejeriprodukter ; for at gøre fremstødene mere effektive bør det fastsættes, at kun et enkelt forslag udvælges i hver medlemsstat ; med hensyn til finansieringen betragtes udgifterne i forbindelse med disse fremstød som en af foranstaltnin- gerne i artikel 4, stk. 2, første led, i forordning (EØF) nr. 1079/77 ; det samlede disponible beløb skal fordeles mellem medlemsstaterne under hensyn til deres smørproduktion og -forbrug samt den potentielle efterspørgsel efter koncentreret smør til madlavning ; ) EFT nr. L 131 af 26. 5. 1977, s. 6. ) EFT nr. L 137 af 27. 5. 1985, s. 9. 3) EFT nr. L 298 af 12. 11. 1985, s. 9. ) EFT nr. L 368 af 31. 12. 1985, s. 3. Forvaltningskomiteen for Mælk og Mejeriprodukter har ikke afgivet udtalelse inden for den af formanden fastsatte frist — UDSTEDT FØLGENDE FORORDNING : Artikel 1 1. Der tilskyndes efter de i denne forordning fastsatte bestemmelser til reklame- og salgsfremstød for koncen- treret smør til direkte forbrug, der sælges i medfør af forordning (EØF) nr. 3143/85. 2. De i stk. 1 omhandlede fremstød gennemføres inden den 1. april 1987 af organisationer eller virksom- heder med de fornødne kvalifikationer og den krævede erfaring, som frembyder de nødvendige garantier til sikring af, at fremstødene gennemføres tilfredsstillende. 3. Kræver de foreslåede fremstøds gennemførelse tred- jemands medvirken, skal forslaget indeholde en begrundet anmodning, hvori det godtgøres, at denne opfylder betin- gelserne i stk. 2. 4. Forslag fra organisationer og virksomheder, som omhandlet i stk. 2, hvis virksomhed helt eller delvis vedrører fremstilling, distribution eller salgsfremme af produkter, som efterligner mælk og mejeriprodukter, tages ikke i betragtning. Artikel 2 Reklame- og salgsfremstødene skal : — gennemføres under anvendelse af de bedst egnede reklamemidler for at sikre den størst mulige effektivi- tet, — gennemføres under hensyntagen til de særlige vilkår for afsætning og forbrug af mejeriprodukter generelt og smør i særdeleshed i Fællesskabets forskellige områder, — vedrøre produktet og ikke være tilrettelagt under hensyntagen til et enkelt firmas kommercielle inte- resse. Artikel 3 1. Reklame- og salgsfremstødene udbydes i begrænset udbud af den af medlemsstaten udpegede myndighed, i det følgende benævnt »det ansvarlige organ« eller omfat- tes, i behørigt begrundede tilfælde, af en direkte aftale.